stanford-oval/wikipedia huggingface dataset:
ฮามาโกะ โมริ
อาชีพด้านวิดีโอเกม

โมริเริ่มหัดเล่นวิดีโอเกมตั้งแต่ ค.ศ. 1981 (อายุ 51 ปี) หลังจากที่เธอเห็นลูกหลานของเธอเล่นวิดีโอเกมเป็นเวลาหลายชั่วโมง โดยเริ่มจากเครื่องคาสเซตวิชัน (Cassette Vision) ซึ่งเริ่มออกวางจำหน่ายในประเทศญี่ปุ่นตั้งแต่วันที่ 30 กรกฎาคม ค.ศ. 1981 หลังจากนั้นเธอจึงเปลี่ยนไปใช้เครื่องแฟมิคอม ก่อนที่ในช่วงทศวรรษ 1990 จึงเปลี่ยนมาใช้เพลย์สเตชัน
ในช่วงแรกโมริเล่นเกมตามลำพังคนเดียว ก่อนที่ใน ค.ศ. 2014 เธอได้เปิดช่องยูทูบ Gamer Grandma เพื่อติดต่อสื่อสารกับเกมเมอร์คนอื่น ๆ ทั่วโลก เนื้อหาวิดีโอของเธอเป็นภาษาญี่ปุ่น เธอโพสต์วิดีโอประมาณเดือนละสี่ครั้งและมียอดผู้เข้าชมต่อเดือนมากกว่าหนึ่งล้านครั้ง เธอยังไลฟ์สตรีมวิดีโอเกมอย่างเช่น คอลล์ออฟดิวตี 4: มอเดิร์นวอร์แฟร์ และ แกรนด์เทฟต์ออโต V ทางช่องยูทูบของเธอด้วย เธอเปิดเผยว่าเธอเล่นวิดีโอเกมโดยเฉลี่ยประมาณวันละสามชั่วโมงหรือมากกว่านั้น เกมที่เธอเล่นเป็นประจำได้แก่ ดิเอลเดอร์สครอลล์ส V: สกายริม, ซูเปอร์มาริโอบราเธอส์, ดราก้อนเควสต์, ไฟนอลแฟนตาซี, คอลล์ออฟดิวตี และแกรนด์เทฟต์ออโต V
นับจนถึงเดือนพฤษภาคม ค.ศ. 2020 เธอมีผู้ติดตามมากกว่า 250,000 คน และเพิ่มเป็นกว่า 300,000 ในเดือนถัดมา เธอได้รับการบันทึกลงในบันทึกสถิติโลกกินเนสส์ว่าเป็นยูทูเบอร์วิดีโอเกมที่มีอายุมากที่สุดในโลกเมื่อวันที่ 13 พฤษภาคม ค.ศ. 2020 ด้วยวัย 90 ปี
คิสึนะ ไอ

| คิสึนะ ไอ |
| --- | --- |

ปรากฏครั้งแรก: 29 พฤศจิกายน 2016
สร้างโดย: Morikura En (character design) Tomitake (3D model) Tda (modeling supervision)
ให้เสียงโดย: คิสึนะ ไอ: Nozomi Kasuga
ข้อมูลตัวละครในเรื่อง
นามแฝง: Oyabun (Master)
ชื่อเล่น: ไอจัง Ponkotsu AI (Useless AI)
เผ่าพันธุ์: ปัญญาประดิษฐ์
เพศ: ไม่เปิดเผย (dresses as female)
อาชีพ: Virtual YouTuber, Virtual idol
คิสึนะ ไอ (ญี่ปุ่น: キズナアイ, Kizuna AI) หรือ ไอ คิสึนะ ตามการเรียงแบบไทย เป็นยูทูเบอร์เสมือนจริงชาวญี่ปุ่นและเรียกตัวเองว่าปัญญาประดิษฐ์ ในปี 2018 เธอมีช่องยูทูบทั้งหมดสองช่อง "A.I.Channel" และ "A.I.Games" เมื่อวันที่ 29 พฤศจิกายน 2016 คิสึนะ ไอได้เริ่มโพสต์วิดีโอลงในช่องยูทูบแรกของเธอ "A.I.Channel" จากนั้นในเดือนมีนาคม 2017 เมื่อคิสึนะเริ่มเห็นความคิดเห็นจากภูมิภาคต่าง ๆ เช่นญี่ปุ่นและเกาหลีใต้ เธอเปิดช่องที่สอง "A.I.Games" ซึ่งเน้นเนื้อหาที่เกี่ยวข้องกับเกมมากขึ้น
การออกแบบตัวละครของเธอทำโดย Morikura En และทำโมเดลสามมิติโดย Tomitake พร้อมกับการกำกับดูแลจาก Tda  อย่างไรก็ตามยังไม่ทราบถึงตัวตนของเสียงคิสึนะ ไอและบุคลากรอื่น ๆ ที่เกี่ยวข้อง หลายคนคาดว่าคิสึนะ ไอสร้างขึ้นโดยใช้ซอฟต์แวร์ MikuMikuDance และเคลื่อนที่ได้โดยเทคโนโลยีการจับภาพเคลื่อนไหว เนื้อหาวิดีโอของ คิสึนะ ไอคล้ายกับผู้ใช้ยูทูบคนอื่น ๆ ส่วนใหญ่คือการอภิปรายวิดีโอ Q&A ทำตามคำที่ร้องมาจากผู้ชม และวิดีโอ "Let's Play" แบบดั้งเดิมบนบัญชี A.I.Games แม้ว่าคิสึนะ ไอจะสามารถพูดภาษาญี่ปุ่นได้อย่างเดียว แต่แฟน ๆ จะได้รับอนุญาตให้เข้าร่วมการแปลวิดีโอของเธอในภาษาอื่น ๆ ผ่านทาง เซิฟเวอร์ดิสคอร์ดของเธอ
อนิเมะดัดแปลง

| --- | --- |
เชื่อมโลกทั้งใบหัวใจสู้ฝัน

絆のアリル (Kizuna no Ariru)
ชื่อภาษาอังกฤษ: Kizuna no Allele
อนิเมะโทรทัศน์
กำกับโดย: เค็นอิจิโร โคมายะ
เขียนบทโดย: เดโกะ อากาโอะ
ดนตรีโดย: โกะ ซากาเบะ
สตูดิโอ: วิตสตูดิโอ ซิกนัลเอ็มดี
ถือสิทธิ์โดย: ดรีม เอกซ์เพรส (เดกซ์)
เครือข่าย: TV Tokyo, TV Osaka, TV Aichi, Animax
เครือข่ายภาษาไทย: ฟลิกเซอร์
ฉาย:  4 เมษายน พ.ศ. 2566  –  20 มิถุนายน พ.ศ. 2566
ตอน: 12
 สถานีย่อยการ์ตูนญี่ปุ่น
ในเดือนกุมภาพันธ์ พ.ศ. 2566 คิสึนะ ไอประกาศว่าโครงการอนิเมะกำลังอยู่ในกระบวนการสร้าง ภายหลังมีการยืนยันว่าโครงการอนิเมะจะเป็นซีรีส์โทรทัศน์ชื่อเรื่องว่า เชื่อมโลกทั้งใบหัวใจสู้ฝัน (ญี่ปุ่น: 絆のアリル; โรมาจิ: Kizuna no Ariru) ออกอากาศตั้งแต่วันที่ 4 เมษายนถึง 20 มิถุนายน พ.ศ. 2566 ทางช่องทีวีโตเกียวและเครือข่ายอื่น ๆ ซีรีส์อนิเมะผลิตโดยวิตสตูดิโอและซิกนัลเอ็มดี กำกับโดยเค็นอิจิโร โคยามะ เขียนบทโดยเดโกะ อากาโอะ ออกแบบตัวละครโดยชิโอริ อาซากะและนิอินะ โมริตะ ซึ่งยังรับหน้าที่เป็นหัวหน้าผู้กำกับแอนิเมชันร่วมกับมิซูกิ ทากาฮาชิ แต่งดนตรีประกอบโดยโกะ ซากาเบะ บริษัทดรีม เอกซ์เพรส (เดกซ์) ได้ลิขสิทธิ์เผยแพร่ในประเทศไทย ฉายทางฟลิกเซอร์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Kizuna AI
เว็บไซต์ทางการ
อนิเมะ เชื่อมโลกทั้งใบหัวใจสู้ฝัน ที่ฟลิกเซอร์
อนิเมะ เชื่อมโลกทั้งใบหัวใจสู้ฝัน (พากย์ไทย) ที่ฟลิกเซอร์
เกมส์ซ่าท้ากึ๋น

| เกมส์ซ่าท้ากึ๋น |
| --- | --- |
เป็นที่รู้จักกันในชื่อ: คาโซ ไทโช   ALL JAPAN KASOH GRAND-PRIX
พิธีกร: คินจัง (คินอิจิ ฮากิโมโตะ) (ครั้งที่ 1-98)   โงจัง (ชิงโงะ คาโตริ) (ครั้งที่ 65-ปัจจุบัน)
ประเทศแหล่งกำเนิด:  ญี่ปุ่น
จำนวนตอน: 98 ครั้ง
การผลิต
ความยาวตอน: 2-3 ชั่วโมง
ออกอากาศ
เครือข่าย: 	สถานีโทรทัศน์นิปปอน
ออกอากาศ: 31 ธันวาคม พ.ศ. 2522 – ปัจจุบัน
เกมซ่าท้ากึ๋น (ญี่ปุ่น: 欽ちゃん＆香取慎吾の全日本仮装大賞; อังกฤษ: Kinchan and Katori Shingo's All Japan Costume Grand Prix) หรือ คาโซ ไทโช (อังกฤษ: Kasou Taisho) เป็นรายการวาไรตี้เกมโชว์ของประเทศญี่ปุ่น ออกอากาศทางสถานีโทรทัศน์นิปปอนในช่วงครึ่งปี เปิดโอกาสให้ผู้เข้าประกวด ที่มีความคิดสร้างสรรค์ผลงานต่างๆ เช่น ธรรมชาติ สิ่งแวดล้อม พระอาทิตย์ขึ้น ปีศาจ ดอกไม้ไฟ สัตว์ประหลาด อาหารหลากหลายแบบ งานเทศกาล ส่วนของร่างกาย ฤดู การเดินทางด้วยยานพาหนะ ผี ละคร ผจญภัย วัฒนธรรม โลกใต้ทะเล การ์ตูนดังต่างๆ สัตว์ กิจวัตรประจำวัน ฮีโร่ การแปลงร่าง บุคคลสำคัญของโลก กีฬาทุกประเภท ภาพล้อเลียน อารมณ์ต่าง ๆ เป็นต้น ครั้งแรกสุดออกอากาศในคืนวันส่งท้ายปีเก่า 31 ธันวาคม พ.ศ. 2522 ในปัจจุบันออกอากาศปีละ 2 ครั้ง คือเดือนมกราคมและเดือนพฤษภาคม ในอดีตเคยออกอากาศในเดือนกันยายนด้วย
พิธีกรของรายการนี้ก็คือ คินอิจิ ฮากิโมโตะ (คินจัง) และ ชิงโงะ คาโตริ (โงจัง) ในทั่วโลกที่มีชื่อเสียงที่สุดของการละเล่นเหล่านี้ และประสบความสำเร็จมากที่สุดในเทคนิคพิเศษประดิษฐ์ เป็นโชว์การแสดงที่รู้จักกันแพร่หลายว่า "Matrix ping pong"
ในประเทศไทย มีการซื้อลิขสิทธิ์มาออกอากาศรายการต้นฉบับโดยลงเสียงภาษาไทยทับลงไปรวม 2 ครั้ง ครั้งแรกออกอาาศทางสถานีโทรทัศน์โมเดิร์นไนน์ทีวี เวลา 20.40 น. ทุกวันอังคาร ต่อมาย้ายมาออกอากาศในวันพุธ และครั้งที่ 2 ออกอากาศทางพีพีทีวี เอชดี ช่อง 36 และเปลี่ยนชื่อใหม่เป็น "เกมส์ซ่าท้าทุกกึ๋น" (ปัจจุบันในประเทศไทยไม่ได้ออกอากาศมาเป็นระยะหลายปี)
ในครั้งที่ 98 (วันที่ 6 กุมภาพันธ์ พ.ศ. 2564) ของรายการ ฮากิโมโตะ ชินอิจิ ได้ประกาศว่าจะเป็นครั้งสุดท้ายที่เขาจะนำเสนอรายการ
กติกา

ในแต่ละโชว์จะต้องแสดงที่เน้นความสร้างสรรค์เป็นหลัก โดยมีกรรมการเป็นผู้ตัดสินในเรื่องของความสามัคคี ความพร้อมเพรียง ความสวยงาม และความคิดสร้างสรรค์ การให้คะแนนทีมที่แสดงผลงานไม่ถูกใจกรรมการ จะได้คะแนนต่ำกว่า 15 คะแนน (1 - 11 คะแนน หมายถึง ควรปรับปรุง, 12 - 15 คะแนน หมายถึง พอใช้) นั่นหมายถึง ไม่ผ่าน หากการแสดงผลงานถูกใจกรรมการ จะได้ 15 คะแนนขึ้นไป (15 - 16 คะแนน หมายถึง ดี, 17 - 20 คะแนน หมายถึง ดีมาก) หมายถึง ผ่าน ในกรณีที่การแสดงผลงานไม่ถูกใจกรรมการแต่กลับถูกใจกรรมการบางคน จะให้คะแนนตามจำนวน นั่นหมายถึง 15 คะแนน จึงจะผ่าน โดยการแสดงที่ผ่าน จะได้เข้าไปลุ้นรางวัลในช่วงท้ายรายการ เพื่อชิงเงินรางวัล 1 ล้านเยน
แหล่งข้อมูลอื่น

Official "Kinchan and Katori Shingo's All Japan Costume Grand Prix" homepage (ญี่ปุ่น)
30 ปี ของรายการเกมส์ซ่าท้ากึ๋น จากยูทูบ
เว็บไซต์รายการเกมซ่าท้ากึ๋นในประเทศไทย เก็บถาวร 2011-02-08 ที่ เวย์แบ็กแมชชีน
ทีวิทิกา

| --- | --- |

ประเทศ:  มาเลเซีย
พื้นที่แพร่ภาพ:   มาเลเซีย 
สำนักงานใหญ่: บันดาร์ อูตามา, เปตาลิงจายา, รัฐเซอลาโงร์
แบบรายการ
ภาษา:   มาเลย์  อังกฤษ  ฮินดี  อินโดนีเซีย  เกาหลี  ไทย 
ระบบภาพ: 1080i HDTV (16:9)
ความเป็นเจ้าของ
เจ้าของ: มีเดียพริมา (ซิสเตมเตเลวิซเยนมาเลเซียเบอฮาด)
ช่องรอง: Didikทีวี KPM 8ทีวี ทีวี9
ประวัติ
เริ่มออกอากาศ: 1 มิถุนายน 1984; 40 ปีก่อน (1984-06-01)
ลิงก์
เว็บไซต์: www.tv3.com.my
ออกอากาศ

ภาคพื้นดิน
myFreeview: ช่อง 103 (HD)
ทีวีดาวเทียม
Astro:   ช่อง 103 (SD) 
NJOI: ช่อง 103 (SD)
ไอพีทีวี เครือข่าย เอดีเอสแอล
Unifi TV: ช่อง 103 (HD)
สื่อสตรีมมิง
tonton: ดูสด (มาเลเซียเท่านั้น) (HD)
 
ทีวี3 (มาเลเซีย) (TV3 Malaysia) หรือที่รู้จักในภาษามาเลย์ว่า ทีวิทิกา เป็นสถานีโทรทัศน์ภาคพื้นดินแห่งแรกของประเทศมาเลเซีย ของมีเดียพริม่า ซึ่งเป็นกลุ่ม บริษัท กระจายเสียงและสื่อของมาเลเซีย เริ่มออกอากาศเมื่อวันที่ 1 มิถุนายน พ.ศ. 2527 และยังคงเป็นสถานีโทรทัศน์ที่มีผู้ชมมากที่สุดในมาเลเซีย
ประวัติ

ทีวีทิกาเริ่มออกอากาศในวันที่ 1 มิถุนายน ค.ศ. 1984 เวลา 18:00 น. ตามเวลาท้องถิ่น, เริ่มออกอากาศโดยนายกรัฐมนตรี มาฮาดีร์ บิน โมฮามัด ในช่วงเวลาของการก่อตั้ง บริษัท Sistem Televisyen Malaysia Berhad (STMB) ซึ่งเป็นเจ้าของก่อตั้งขึ้นเมื่อวันที่ 15 กันยายน ค.ศ. 1983 และ The New Straits Times Press (Malaysia) Berhad เป็นหนึ่งในสินทรัพย์สื่อของบริษัททรัพยากรมาเลเซีย ช่องโทรทัศน์ที่ใช้ในการออกอากาศจากอาคารในบังซา, กัวลาลัมเปอร์
คำขวัญ

TV3 Untuk Anda (ทีวี3 เพื่อคุณ) (ค.ศ. 1984-ค.ศ. 1989)
Rangkaian Sukaramai (ค.ศ. 1986-ค.ศ. 1992)
Berita Terkini Hiburan Sensasi (ข่าวส่าสุด บันเทิงตื่นเต้น) (ค.ศ. 1993-ค.ศ. 2000)
Duniamu (โลกของคุณ) (ค.ศ. 2000-ค.ศ. 2006)
Pilihan Hatiku (ตัวเลือกของใจฉัน)  (ค.ศ. 2006-ค.ศ. 2007)
TV3 Di sisimu (ทีวี3 เคียงข้างคุณ)  (ค.ศ. 2007-ค.ศ. 2008)
Inspirasi Hidupku (ค.ศ. 2008-ค.ศ. 2014)
Keriangan Senantiasa Bersamamu di TV3 (ค.ศ. 2014-ปัจจุปัน)
แหล่งข้อมูลอื่น

เว็บไซต์ทางการ
Launching of Sri Pentas
| ด ค กTV3 (Malaysian TV channel) |
| --- | --- |
 999 (Malaysian TV series)  I Can See Your Voice Malaysia  Asmaradana  Jejak Rasul  Malaysian Idol 
List of programmes broadcast by TV3 (Malaysia)
Artemisia absinthium

| Artemisia absinthium |
| --- | --- |

สวนพิพิธภัณฑ์แอบซินธ์, โอแวร์ซูว์รวซ, ฝรั่งเศส

การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: อันดับทานตะวัน Asterales
วงศ์:: วงศ์ทานตะวัน Asteraceae
สกุล:: Artemisia Artemisia L.
สปีชีส์:: Artemisia absinthium
ชื่อทวินาม
Artemisia absinthium L.

ชื่อพ้อง
 List Absinthium bipedale Gilib., ไม่ได้เผยแพร่อย่างถูกต้อง  Absinthium majus Geoffr.  Absinthium majus Garsault, ตีพิมพ์ไม่ถูกต้อง  Absinthium officinale Lam.  Absinthium officinale Brot.  Absinthium vulgare  (L.) Lam.  Artemisia absinthia St.-Lag.  Artemisia arborescens var. cupaniana Chiov.  Artemisia arborescens f. rehan  (Chiov.) Chiov.  Artemisia baldaccii Degen  Artemisia doonense Royle  Artemisia inodora Mill.  Artemisia kulbadica Boiss. & Buhse  Artemisia pendula Salisb.  Artemisia rehan Chiov.  Artemisia rhaetica Brügger 
Artemisia absinthium หรือที่รู้จักกันในชื่อ common wormwood (วอร์มวูดทั่วไป) เป็นชนิดของพืชในสกุล Artemisia ที่มีถิ่นกำเนิดในแอฟริกาเหนือและภูมิภาคที่มีอากาศหนาวเย็นในยูเรเซีย และได้ถูกแพร่พันธุ์ไปยังแคนาดาและทางตอนเหนือของสหรัฐอเมริกาอย่างกว้างขวาง โดยถูกปลูกเป็นพืชประดับและใช้เป็นส่วนประกอบในเครื่องดื่มแอลกอฮอล์ชนิดต่าง ๆ เช่น อัปแซ็งต์ (absinthe) และเครื่องดื่มแอลกอฮอล์บางชนิดอื่น ๆ
ศัพทมูลวิทยา

ญาติของพืชวอร์มวูดอย่าง มักวอร์ต (mugwort) ถูกใช้เป็นยารักษาโรคหลากหลาย โดยเฉพาะโรคที่เกี่ยวข้องกับ นรีเวชวิทยา ด้วยเหตุนี้ ชื่อของสกุลวอร์มวูดจึงมาจากเทพีแห่งการคลอดบุตรในตำนานกรีก คือ อาร์ทีมิส (Artemis)  ชื่อเฉพาะของพืชชนิดนี้มาจากคำกรีก apsínthion ซึ่งหมายถึงพืชชนิดนี้
คำว่า "วอร์มวูด" (wormwood) เองเป็นการ เปลี่ยนแปลง มาจากภาษาอังกฤษโบราณว่า wermod ซึ่งมีที่มาไม่ชัดเจน  คำที่สอดคล้องในภาษาเยอรมัน Wermut เป็นที่มาของคำว่า เวอร์มุธ (vermouth) ในภาษาฝรั่งเศสและอังกฤษ ซึ่งใช้เรียกไวน์ชนิดหนึ่งที่มีกลิ่นรสจากวอร์มวูด
ลักษณะ

A. absinthium เป็นพืช ไม้ล้มลุก ยืนต้น ที่มีรากเป็นเส้นใย ลำต้นตั้งตรง สูง 0.8–1.2 เมตร[convert: %s]%s (และบางครั้งสูงได้ถึง 1.5 เมตร[convert: %s]%s) ลำต้นเป็นร่อง กิ่งก้านแตกแขนง และมีสีเขียวเงิน
ใบมีการเรียงแบบเกลียว มีสีเขียวอมเทาด้านบนและสีขาวด้านล่าง ปกคลุมด้วย ไทรโครม สีขาวเงิน และมีกลุ่มต่อมน้ำมันเล็ก ๆ ใบฐานยาวถึง 250 มม.[convert: %s]%s แยกเป็นสองหรือสามแฉก มี ก้านใบ ยาว ส่วนใบที่อยู่บนลำต้นมีขนาดเล็กกว่า 50–100 มม.[convert: %s]%s มีการแยกน้อยกว่าและก้านใบสั้น ใบด้านบนสุดอาจเป็นแบบเรียบง่ายและไม่มีขั้ว (sessile)
ดอกมีสีเหลืองอ่อน เป็นทรงหลอด รวมตัวกันเป็น ช่อดอก รูปทรงกลมที่โค้งลง ซึ่งจับกลุ่มกันใน ช่อดอกแบบช่อกระจะ ดอกบานตั้งแต่ต้นฤดูร้อนถึงต้นฤดูใบไม้ร่วง การผสมเกสรเป็นแบบ anemophilous (ใช้ลม) ผลเป็น achene (ผลแห้งไม่มีเมล็ด) และเมล็ดกระจายด้วยแรงโน้มถ่วง
A. absinthium พบได้ตามพื้นที่แห้งที่ไม่ได้เพาะปลูก บนลาดหิน และตามขอบทางเดินหรือทุ่งนา ในสหราชอาณาจักร วอร์มวูดเคยพบได้ทั่วไป แต่ปัจจุบันพบได้น้อยลง และมีข้อเสนอว่าอาจเป็น archaeophyte (พืชต่างถิ่นที่เข้ามานานแล้ว) แทนที่จะเป็นพืชพื้นเมืองแท้ ๆ
การเพาะปลูก

พืชชนิดนี้ปลูกง่ายในดินแห้ง ควรปลูกในที่มีแสงแดดจ้า ดินควรมีความอุดมสมบูรณ์ปานกลางและมีไนโตรเจนสูง การขยายพันธุ์สามารถทำได้โดยการปักชำในฤดูใบไม้ผลิหรือฤดูใบไม้ร่วงในเขตอบอุ่น หรือปลูกด้วยเมล็ดในเรือนเพาะชำ การปลูกพืชชนิดนี้ร่วมกับพืชชนิดอื่นอาจทำให้พืชชนิดอื่นเติบโตช้าลง และไม่ได้เป็นพืชที่เหมาะกับการปลูกร่วมกัน วอร์มวูดยังสามารถขยายพันธุ์เองได้ง่าย และกลายเป็นพืชธรรมชาติในบางพื้นที่นอกถิ่นกำเนิด เช่น อเมริกาเหนือและหุบเขากัษมีร์ในอินเดีย
แหล่งข้อมูลอื่น

Biodiversity Heritage Library bibliography for Artemisia absinthium
Erowid Wormwood Vault- information on the use and preparation of wormwood, along with user experiences.
European Medicines Agency (4 March 2020). European Union herbal monograph on Artemisia absinthium L., herba, Amsterdam
AHPA Herbs in History historical information on wormwood in the Mediterranean tradition
Wormwood in The English Physician Enlarged (1801) by Nicholas Culpeper
| --- | --- |
การแยกแยะหน่วยอนุกรมวิธาน:  Wikidata: Q25686  Wikispecies: Artemisia absinthium  APDB: 135937  BioLib: 41308  Calflora: 10501  EoL: 469712  EPPO: ARTAB  FloraBase: 7843  FNA: 200023158  FoC: 200023158  GBIF: 3121319  GRIN: 4274  iNaturalist: 60350  IPNI: 300106-2  IRMNG: 10203998  ITIS: 35445  NBN: NBNSYS0000004474  NCBI: 72332  NZOR: 1cedc632-5e2b-4d9c-9aa0-5c54f9b0e795  PfaF: absinthium Artemisia absinthium  Plant List: gcc-95372  PLANTS: ARAB3  POWO: urn:lsid:ipni.org:names:300106-2  Tropicos: 2701751  uBio: 461708  VASCAN: 2878  WoRMS: 1100909 
A. absinthium ช่อดอก
โรงพยาบาลพิจิตร

| โรงพยาบาลพิจิตร |
| --- | --- |
Phichit Hospital

ประเภท: โรงพยาบาลทั่วไป
ที่ตั้ง: 136 ถนนบึงสีไฟ ตำบลในเมือง อำเภอเมืองพิจิตร จังหวัดพิจิตร 66000
ข้อมูลทั่วไป
ก่อตั้ง: พ.ศ. 2495; 72 ปีก่อน
สังกัด: กระทรวงสาธารณสุข
โรงเรียนแพทย์: คณะแพทยศาสตร์ มหาวิทยาลัยนเรศวร
ผู้อำนวยการ: นายแพทย์โชติ ภาวศุทธิกุล
จำนวนเตียง: 400 เตียง
เว็บไซต์: โรงพยาบาลพิจิตร
โรงพยาบาลพิจิตร เป็นโรงพยาบาลทุติยภูมิ สังกัดกระทรวงสาธารณสุข และเป็นสถาบันร่วมผลิตแพทย์ชั้นคลินิกของคณะแพทยศาสตร์ มหาวิทยาลัยนเรศวร ตามโครงการร่วมผลิตแพทย์เพิ่มเพื่อชาวชนบท
ประวัติ

โรงพยาบาลพิจิตรก่อตั้งขึ้นเมื่อปี พ.ศ. 2495 โดยได้รับการจัดสรรงบประมาณการก่อสร้างจากกรมการแพทย์เพื่อสร้างตึกคนไข้ขนาด 30 เตียง บนพื้นที่ 50 ไร่ 49.8 ตารางวา จากนั้นจึงได้เปิดโรงพยาบาลอย่างเป็นทางการในปี พ.ศ. 2497 และได้ขยายเตียงรองรับขึ้นเรื่อย ๆ เพื่อตอบสนองความต้องการของประชาชนในเขตพื้นที่รับผิดชอบและพื้นที่ใกล้เคียง
ปัจจุบันโรงพยาบาลพิจิตรได้ก่อตั้งขึ้นมาก้าวเข้าสู่ปีที่ 72 เป็นโรงพยาบาลทั่วไประดับ S ขนาด 400 เตียง มีบุคลากร 1,348 คน รับผิดชอบในเขตอำเภอเมืองพิจิตร และโรงพยาบาลชุมชนในเครือข่ายอีกจำนวน 11 แห่ง รองรับระบบการส่งต่อจากเขตรอยต่อระหว่างจังหวัดที่ล้อมรอบจังหวัดพิจิตรคือ พิษณุโลก เพชรบูรณ์ นครสวรรค์ และกำแพงเพชร
นอกจากนี้ โรงพยาบาลพิจิตรยังเป็นที่ตั้งของศูนย์แพทยศาสตรศึกษาชั้นคลินิก เปิดการเรียนการสอนนักศึกษาแพทย์ร่วมกับมหาวิทยาลัยนเรศวร ก่อตั้งเมื่อ พ.ศ. 2547 ระดับชั้นคลินิกตั้งแต่ชั้นปีที่ 4–6 และเปิดดำเนินการสอนเมื่อวันที่ 18 มีนาคม พ.ศ. 2548 มีหน้าที่จัดการเรียนการสอนชั้นคลินิก ให้กับนิสิตแพทย์ของคณะแพทยศาสตร์ มหาวิทยาลัยนเรศวร ในโครงการร่วมผลิตแพทย์เพิ่มเพื่อชาวชนบท เป็นโครงการร่วมผลิตแพทย์แนวใหม่ (New Tract) ซึ่งเป็นอีกโครงการการหนึ่งของสำนักงานบริหารโครงการร่วมผลิตแพทย์เพิ่มเพื่อชาวชนบท (สบพช.) สำนักปลัดกระทรวงสาธารณสุข เพื่อแก้ไขการขาดแคลนแพทย์ในส่วนภูมิภาค โดยเปิดโอกาสให้ข้าราชการหรือพนักงานของรัฐในสังกัดกระทรวงสาธารณสุขได้ศึกษาในหลักสูตรแพทยศาสตรบัณฑิต ในปีการศึกษา 2564 ได้ดำเนินการสอนนิสิตแพทย์เป็นรุ่นที่ 17 จำนวนรุ่นละ 10–15 คน และปี 2563 เริ่มปรับเป็นชั้นปีละ 20 คน
โรงพยาบาลพิจิตรเห็นความสำคัญของการส่งเสริมศักยภาพของสถานบริการให้สามารถรองรับความต้องการของประชาชนและให้บริการอย่างมีคุณภาพตามมาตรฐาน จึงดำเนินการพัฒนาคุณภาพตามมาตรฐาน HA & HPH จนผ่านการรับรองคุณภาพครั้งแรกเมื่อ พ.ศ. 2549 ผ่านการรับรองซ้ำครั้งที่ 1 และ 2 ในปีพ.ศ. 2553 และ 2556 ตามลำดับ โดยครั้งล่าสุดคือการรับรองคุณภาพซ้ำครั้งที่ 4 ในเดือนมีนาคม พ.ศ. 2562
ดูเพิ่ม

ศูนย์แพทยศาสตรศึกษาชั้นคลินิก โรงพยาบาลพิจิตร
กระทรวงสาธารณสุข (ประเทศไทย)
แหล่งข้อมูลอื่น

โรงพยาบาลพิจิตร เก็บถาวร 2008-02-29 ที่ เวย์แบ็กแมชชีน
สำนักงานบริหารโครงการร่วมผลิตแพทย์เพิ่มเพื่อชาวชนบท  เก็บถาวร 2022-05-25 ที่ เวย์แบ็กแมชชีน
| ด ค กโรงพยาบาลและสถาบันร่วมผลิตแพทย์แห่งคณะแพทยศาสตร์ มหาวิทยาลัยนเรศวร |
| --- | --- | --- |
| โรงพยาบาลมหาวิทยาลัย |  โรงพยาบาลมหาวิทยาลัยนเรศวร  |  |
| ศูนย์แพทยศาสตรศึกษาชั้นคลินิก |  โรงพยาบาลพิจิตร  โรงพยาบาลพุทธชินราช พิษณุโลก  โรงพยาบาลแพร่  โรงพยาบาลสมเด็จพระเจ้าตากสินมหาราช  โรงพยาบาลอุตรดิตถ์  |  |
ไฮโดรคาร์บอน

ในเคมีอินทรีย์ ไฮโดรคาร์บอน (อังกฤษ: hydrocarbon) เป็นสารประกอบอินทรีย์ซึ่งประกอบขึ้นจากไฮโดรเจนและคาร์บอนทั้งหมด ไฮโดรคาร์บอนที่อะตอมไฮโดรเจนหนึ่งอะตอมถูกนำออกเป็นหมู่ฟังก์ชัน เรียก ไฮโดรคาร์บิล ไฮโดรคาร์บอนชนิดต่าง ๆ เช่น อะโรมาติกไฮโดรคาร์บอน (อะรีน) อัลเคน อัลคีน ไซโคลอัลเคนและอัลไคน์
ไฮโดรคาร์บอนส่วนใหญ่ที่พบบนโลกเกิดตามธรรมชาติในน้ำมันดิบ ซึ่งสสารอินทรีย์ที่ย่อยสลายให้คาร์บอนและไฮโดรเจนปริมาณมากซึ่งเมื่อสร้างพันธะสามารถเรียงต่อกันเพื่อสร้างสายที่ดูไม่มีที่สิ้นสุด
ประเภทของไฮโดรคาร์บอน

ไฮโดรคาร์บอนมีอยู่ 3 ประเภทหลัก ๆ ได้แก่

1. อะโรมาติกไฮโดรคาร์บอน (aromatic hydrocarbon) เป็นไฮโดรคาร์บอนที่มีวงแหวนอะโรมาติคอย่างน้อยหนึ่งวง
 
2. ไฮโดรคาร์บอนอิ่มตัว (saturated hydrocarbon) หรือแอลเคน (alkane) ไม่มีพันธะคู่, พันธะคู่สาม หรือพันธะอะโรมาติก

3. ไฮโดรคาร์บอนไม่อิ่มตัว (unsaturated hydrocarbon) ประกอบไปด้วยพันธะคู่หรือพันธะคู่สามอย่างน้อยหนึ่งพันธะระหว่างอะตอมคาร์บอน แบ่งได้เป็น 2 ชนิด ได้แก่
แอลคีน (alkene)
แอลไคน์ (alkyne)
จำนวนอะตอมไฮโดรเจน

จำนวนของอะตอมไฮโดรเจนสามารถถูกกำหนดได้ ถ้าทราบจำนวนอะตอมคาร์บอน โดยใช้สมการดังต่อไปนี้:
อัลเคน: CnH2n+2
อัลคีน: CnH2n (โดยมีพันธะคู่หนึ่งพันธะเท่านั้น)
อัลไคน์: CnH2n-2 (โดยมีพันธะคู่สามหนึ่งพันธะเท่านั้น)
โดย n แทนจำนวนอะตอมของธาตุ เช่น CH4 เป็นอัลเคน ส่วน C2H4 เป็นอัลคีน ไฮโดรคาร์บอนสามารถทำงานได้ภายใต้กฎออกเตด (กล่าวคืออะตอมคาร์บอนจะต้องรับอะตอมไฮโดรเจนมา 4 อะตอม เพื่อให้เป็นไปตามกฎออกเตดที่ต้องมีอิเล็กตรอน 8 ตัว ซึ่งอะตอมไฮโดรเจนหนึ่งๆ จะมีอิเล็กตรอน 1 ตัว) ซึ่งถ้าไม่ได้เป็นไปตามกฎอ็อกเตดแล้ว จะทำให้ไฮโดรคาร์บอนเกิดความเฉื่อย
การเรียกชื่อสารประกอบ

การเรียกชื่อไฮโดรคาร์บอนแต่ละตัวจะเรียกตามจำนวนอะตอมคาร์บอน ตามด้วยคำลงท้ายเสียงของชนิดไฮโดรคาร์บอน เช่น CH4 เรียกว่ามีเทน (methane) เนื่องจากมีเทนมีจำนวนอะตอมคาร์บอนเพียงตัวเดียว และเป็นอัลเคนซึ่งเสียงลงท้ายเป็น เอน เหมือนกัน
การเรียกชื่อสารประกอบ > ตามเลขอะตอมคาร์บอน (ขึ้นต้น)

C1: มีท, เมท (Meth)
C2: อีท, เอท (Eth)
C3: โพรพ (Prop)
C4: บิวท์ (But)
C5: เพนท์ (Pent)
C6: เฮกซ์ (Hex)
C7: เฮปท์ หรือ เซปท์ (Hept, Sept)
C8: ออกต์ (Oct)
C9: โนน (Non)
C10: เดค (Dec)
การเรียกชื่อสารประกอบ > ตามชนิดของไฮโดรคาร์บอน (ลงท้าย)

แอลเคน: เอน (-ane)
แอลคีน: อีน (-ene)
แอลไคน์: ไอน์ (-yne)
ปิโตรเลียม

ไฮโดรคาร์บอนเหลวที่ถูกดึงขึ้นมาจากใต้ผิวดินเรียกว่าปิโตรเลียม หรือน้ำมันแร่ธาตุ ในขณะที่ไฮโดรคาร์บอนในสถานะก๊าซจะถูกเรียกว่าก๊าซธรรมชาติ ซึ่งสิ่งเหล่านี้ล้วนเป็นแหล่งที่สำคัญของเชื้อเพลิงและเป็นวัตถุดิบในการผลิตผลิตภัณฑ์ในอินทรียเคมีภัณฑ์ (organic chemical) และพบอยู่ทั่วไปภายในเปลือกโลกชั้นในของโลก ที่สามารถดึงปิโตรเลียมและก๊าซเหล่านี้มาได้จากการขุดเจาะโดยใช้เครื่องมือทางภูมิศาสตร์ปิโตรเลียม (petroluem geology) โดยเฉพาะ
แหล่งสำรองน้ำมันที่ได้น้ำมันมาจากหินตะกอน หินตะกอนเหล่านี้ก็เป็นแหล่งไฮโดรคาร์บอนหลักๆ ที่ใช้เป็นพลังงานได้ อีกทั้งในด้านการคมนาคมและอุตสาหรกรรมปิโตรเคมี การผลิตเชื้อเพลิงไฮโดรคาร์บอนเหลวจากชั้นหินตะกอนในขณะนี้ถือเป็นสิ่งที่ขาดไม่ได้ในการพัฒนาการพลังงานให้ทันสมัย
ไฮโดรคาร์บอนมีความสำคัญทางเศรษฐกิจเป็นอันมาก เพราะว่ามันเป็นแหล่งรวมของเชื้อเพลิงฟอสซิลส่วนใหญ่ เช่นถ่านหิน, ปิโตรเลียม, ก๊าซธรรมชาติ ฯลฯ) และเชื้อเพลิงชีวภาพ (biofuel) เช่นเดียวกันกับวัสดุพลาสติก, ขี้ผึ้ง, สารละลายต่างๆ และน้ำมัน แต่ปิโตรเลียมก็ทำให้เกิดมลพิษในเมือง ซึ่งเมื่อรวมกับสารไนโตรเจนมอนอกไซด์, สารไนโตรเจนไดออกไซด์ และแสงแดดแล้ว ซึ่งนำไปสู่การกระจายของชั้นโอโซน
ไฮโรลเลอร์ (ชิงช้าสวรรค์)

| ไฮโรลเลอร์ High Roller |
| --- | --- |

ข้อมูลทั่วไป
ที่ตั้ง:  ลาสเวกัส รัฐเนวาดา สหรัฐอเมริกา
พิกัด: 36°07′03″N 115°10′05″W﻿ / ﻿36.117402°N 115.168127°W﻿ / 36.117402; -115.168127﻿ (High Roller)
เริ่มสร้าง: กันยายน ค.ศ. 2011
ก่อสร้าง: ค.ศ. 2011-2014
เปิดตัว: 31 มีนาคม ค.ศ. 2014
การใช้งาน: ชิงช้าสวรรค์
ความสูง
ชั้นสูงสุด: 550 ฟุต (167.6 เมตร)
รายละเอียด
มูลค่า: 550 ล้านดอลลาร์สหรัฐ
บริษัท
วิศวกร: Arup Engineering
ผู้พัฒนา: The LINQ
เจ้าของ: Caesars Entertainment Corporation
อ้างอิง: http://www.thelinq.com/high-roller.html
ไฮโรลเลอร์ (อังกฤษ: High Roller) เป็นชิงช้าสวรรค์ยักษ์ สูง 550 ฟุต (167.6 เมตร) เส้นผ่าศูนย์กลาง 520 ฟุต (158.5 เมตร) ตั้งอยู่บนถนนลาสเวกัสสตรีฟ (Las Vegas Strip) ใจกลางเมืองลาสเวกัส รัฐเนวาดา สหรัฐอเมริกา ชิงช้าสวรรค์เริ่มก่อสร้างใน ค.ศ. 2011 มีลักษณะเด่นที่มีห้องโดยสาร 28 ห้อง ซึ่งสามารถบรรจุผู้โดยสารห้องละ 40 คน รวมถึงมีการติดตั้งแสงและเปิดไฟแอลอีดีในเวลากลางคืน
ไฮโรลเลอร์เป็นชิงช้าสวรรค์ที่สูงที่สุดในโลก ซึ่งสูงกว่าชิงช้าสวรรค์สิงคโปร์ ฟายเยอร์ 9 ฟุต (2.7 เมตร) เพราะสิงคโปร์ ฟายเยอร์มีความสูง 541 ฟุต (165 เมตร) ซึ่งมีการบันทึกสถิติในวันเปิดการใช้งานใน ค.ศ. 2008 จนกระทั่งไฮโรลเลอร์เปิดสู่สาธารณะเมื่อวันที่ 31 มีนาคม ค.ศ. 2014
การออกแบบ

ไฮโรลเลอร์ ได้รับการประกาศในเดือนสิงหาคม ค.ศ. 2011 ในฐานะจุดศูนย์กลางของเมือง ซึ่งดำเนินการโดยบริษัท ซีซ่าส์ เอนเตอร์เทนเมนต์ คอร์เปอร์เรชั่น จำกัด (Caesars Entertainment Corporation) และบริษัทผู้พัฒนา เดอะ ลิงค์ (THE LINQ) ด้วยงบการลงทุนกว่า 550 ล้านดอลลาร์สหรัฐ บริษัท อารัป เอนจิเนียริง จำกัด (Arup Engineering) ซึ่งเป็นบริษัทที่ให้คำปรึกษาในการก่อสร้างสิงคโปร์ ฟายเยอร์ เป็นผู้ดำเนินการในฐานะวิศวกรโครงสร้าง
กงล้อหมุนอยู่บนคู่หนึ่งของการหมุนแบบลูกกลิ้ง ห้องผู้โดยสารหรือแคปซูลถูกติดตั้งที่ด้านนอกของกงล้อและหมุนด้วยตัวเองโดยมอเตอร์ไฟฟ้า เพื่อที่จะรักษาพื้นห้องในแนวนอนอย่างราบรื่นตลอดจนการหมุนทั้งหมดของชิงช้าสวรรค์ การออกแบบในขั้นต้นคาดหมายที่จะสร้างห้องผู้โดยสาร 32 ห้อง ด้วยความจุห้องละ 40 คน การออกแบบครั้งสุดท้ายห้องโดยสารมีทั้งหมด 28 ห้อง บรรจุห้องละ 40 คน และความจุของชิงช้าสววรค์ทั้งหมด 1,120 คน
ห้องโดยสารมีขนาด 225 ตารางฟุต มีน้ำหนักประมาณ 20,000 กิโลกรัม มีเส้นผ่าศูนย์กลาง 22 ฟุต (6.7 เมตร) รวมพื้นที่กระจก 300 ตารางฟุต และมีการติดตั้งจอทีวีแบน 8 จอและพื้นไอพอด ที่เวลากลางคืนชิงช้าสวรรค์จะถูกเปิดไฟด้วยระบบแอลอีดี 2000 ซึ่งสามารถแสดงสีเด่นหนึ่งสี ส่วนสีที่แตกต่างจะหมุนอยู่รอบนอกกงล้อ และมีการแสดงในช่วงเวลาพิเศษและวันหยุด
การก่อสร้าง

ตั้งอยู่บนถนนใหญ่ลาสเวกัส ตรงข้ามโรงแรมพระราชวังซีซ่าส์ (Caesars Palace) การก่อสร้างชิงช้าสวรรค์ถูกกำหนดแต่ดั้งเดิมเมื่อเดือนกันยายน ค.ศ. 2011 เสร็จสมบูรณ์เมื่อปลายปี 2013 และแก้โดยลำดับเมื่อต้นปี 2014 รอบนอกของกงล้อเสร็จสมบูรณ์เมื่อวันที่ 9 กันยายน ค.ศ. 2013 ห้องผู้โดยสารแรกถูกส่งและติดตั้งในเดือนพฤศจิกายนปีเดียวกัน และห้องผู้โดยสารสุดท้ายถูกติดตั้งในเดือนดังกล่าว หลังจากการทดสอบขั้นต้น ระบบแสงของไฮโรลเลอร์ถูกประดับเมื่อเวลาค่ำของวันที่ 28 กุมภาพันธ์ ค.ศ. 2014
ไฮโรลเลอร์เปิดให้บริการเมื่อเวลา 4 โมงเย็น (เวลาท้องถิ่น) วันที่ 31 มีนาคม ค.ศ. 2014
บัตรเข้าชม

บัตรมีการคาดหมายราคาแต่เดิมน้อยกว่า 20 ดอลลาร์สหรัฐต่อหนึ่งคน แต่การตีราคาเพิ่มขึ้นเป็น 25 ดอลลาร์ต่อหนึ่งคน ต่อมากลางปี 2012 เพิ่มเป็นประมาณ 30 ดอลลาร์ต่อหนึ่งคน ในการรายงานข่าวเมื่อเดือนกันยายน ค.ศ. 2013
เมื่อไฮโรลเลอร์เปิดให้บริการในมีนาคม ค.ศ. 2014 บัตรสำหรับหนึ่งคน รอบ 30 นาที 1 รอบ ราคา 24.95 ดอลลาร์ (เวลากลางวัน) และ 34.95 ดอลลาร์ (เวลากลางคืน) ทางเลือกบัตรอื่นรวมบัตรด่วนราคา 59.95 ดอลลาร์ ซึ่งอนุญาตให้ผู้ถือบัตรสามารถข้ามแถวและขึ้นโดยสารเวลาใดก็ได้
| บัตรเข้าชม | ราคา |
| --- | --- |
บัตรกลางวัน  (day time): 24.95  ดอลลาร์สหรัฐ
บัตรกลางคืน (night time): 34.95  ดอลลาร์สหรัฐ
บัตรด่วน (Express Pass): 59.95  ดอลลาร์สหรัฐ
ดูเพิ่ม

ชิงช้าสวรรค์
ลอนดอนอาย
สิงคโปร์ ฟายเยอร์
ภาพไฮโรลเลอร์มุมสูง
The High Roller ชิงช้าสวรรค์ที่ใหญ่และสวยที่สุดในโลก[ลิงก์เสีย]
สมุดภาพ

มุมมองไฮโรลเลอร์จาก The Linq
หนึ่งใน 28 ของห้องโดยสาร
มุมมองไฮโรลเลอร์ที่ถนนลาสเวกัสสตรีฟ
การชมวิวไฮโรลเลอร์ไปทางตะวันออก
ขณะกำลังก่อสร้างโครงสร้างหลัก
ก่อนติดตั้งห้องโดยสาร
ขณะกำลังติดตั้งห้องโดยสาร
ไฮโรลเลอร์ในเวลากลางคืน
ไฮโรลเลอร์ ใกล้เสร็จสมบูรณ์เมื่อเดือนมกราคม ค.ศ. 2014
ไฮโรลเลอร์ ระหว่างการก่อสร้างเดือนมีนาคม ค.ศ. 2013
ยูทูบเบอร์

ยูทูบเบอร์ หรือ ยูทิวบ์เบอร์ (อังกฤษ: YouTuber) คือ ผู้มีอิทธิพลในสื่อสังคมซึ่งอัปโหลดหรือสร้างสรรค์วิดีโอในเว็บไซต์ยูทูบ โดยทั่วไปแล้วผูัคนมักโพสต์วิดิโอในช่องของตนเองบนเว็บไซต์ยูทูบ คำนี้ใช้งานครั้งแรกในภาษาอังกฤษเมื่อ ค.ศ. 2006